Ֆիզիկոսի օր

Ֆիզիկոսի օրը ավանդական ամենամյա մասնագիտական տոն է, որ նշվում է աշխարհի տարբեր գիտական և ուսումնական հաստատություններում։

 Տոնի պատմությունը 
Տոնը առաջին անգամ նշվել է Մոսկվայի Պետական Համալսարանի Ֆիզիկայի ֆակուլտետում 1960 թ.

 Տոնի նկարագրությունը 
Ֆիզիկոսի օրը ավանդաբար նշվում է շատ ուրախ մթնոլորտում։ Դասախոսները և ուսանողները հիշում են ծիծաղելի պատմություններ, միասին կատակում, երգում, պարում, ուրախանում են  Կազմակերպվում են հետաքրքրաշարժ մրցույթներ, խնջույքներ։ Երբեմն Ֆիզիկոսի օրը նշվում է մի քանի օր շարունակ։

 Ֆիզիկոսի օրը ԵՊՀ-ում 
Ֆիզիկոսի օրը ավանդաբար նշվել է Երևանի Պետական Համալսարանի Ֆիզիկայի ֆակուլտետում։ Առաջին անգամ այն նշվել է 1973 թվի ապրիլին, նախաձեռնող խումբը վարում էին ուսանողներ Ալեքսանդր Քեչեկը, Վահրամ (Վլադիմիր) Մխիթարյանը և Վահագն Գուրզադյանը։ Երկօրյա ծրագիրը հագեցած էր ուրախ մրցույթներով, քննարկումներով, հանդիպումներով։ Ներգրավված էր ֆիզիկայի ֆակուլտետում գործող «Ինքնաեռի մոտ» մաթեմատիկական ակումբը, որ վարում էին Բարձրագույն մաթեմատիկայի ամբիոնի վարիչ պրոֆեսոր Հանրի Ներսիսյանը և այդ ամբիոնի դասախոս Գայանե Գրիգորյանը։ Ուսանողների հանդիպում էր կազմակերպվել պատվավոր հյուրերի՝ ԳԱ ակադեմիկոս Գրիգոր Ղարիբյանի և ԳԱ թղթակից-անդամ Գրիգոր Գուրզադյանի հետ։ ԵՊՀ միջոցառումներին սովորաբար ժամանում էին հյուրեր՝ ուսանողներ Մոսկվայի, Թբիլիսիի, Օդեսայի և այլ քաղաքների բուհերից, իսկ ԵՊՀ ֆիզիկայի ֆակուլտետի պատվիրակությունը մասնակցում էր այնտեղի միջոցառումներին։
մինի|Ֆիզիկոսի օրը ԵՊՀ-ում, 1978 թ․; Արքիմեդի հանդիսավոր ժամանումը։
մինի|Ֆիզիկոսի օրը ԵՊՀ-ում, 1978 թ․։

Հայաստանի անկախացումից հետո այդ ավանդույթը խախտվեց, սակայն վերականգնվեց 2006 թվականին։ Տոնը ԵՊՀ-ում նշվում է ապրիլ ամսվա կեսերին։

 Ֆիզիկոսի օրը այլ համալսարաններում 
Սանկտ Պետերբուրգի Պետական Համալսարանի Ֆիզիկայի ֆակուլտետում Ֆիզիկոսի օրը նշվում է ապրիլի առաջին շաբաթ օրվան հաջորդող ուրբաթ օրը, իսկ Կազանի Պետական Համալսանում՝ մայիսի սկզբին։
մինի|Հրավիրատոմս, 1973 թ․:

 Արտաքին հղումներ 
 Ֆիզիկոսի օրը Երևանի Պետական Համալսարանում
 Ֆիզիկոսի օրը  Սանկտ Պետերբուրգի Պետական Համալսարանի Ֆիզիկայի ֆակուլտետում
 Ֆիզիկոսի օրը  Մոսկվայի Ֆիզիկատեխնիկական Ինստիտուտում
 Ֆիզիկոսի օրը Մոսկվայի Պետական Համալսարանում

Կատեգորիա:Մասնագիտական տոներ